Libro de Mormon

La **Libro de Mormon** es un libro santa de la Mormonisme.

La libro ia es prima publicida en Marto 1830 par Joseph Smith Jr. con la titulo *La libro de Mormon: Un atesta scriveda par la mano de Mormon sur la placas prendeda de la placas de Nefi.* Seguente Smith e la libro se mesma, *La libro de Mormon* ia es orijinal scriveda en sinias nonconoseda par la mundo moderna, cual es descriveda como "Egiptian reformida", gravada sur placas de oro. Smith ia dise ce el ia reseta esta placas en 1827 de un anjel nomida Moroni. Smith ia identifia el como un american orijinal reviveda ci ia scrive e corti partes de la libro plu ce un milenio ante acel encontra. Seguente Smith, Moroni ia entera la placas en un caxa de petra, con otra ojetos fabricada, en un colina prosima a la casa de Smith en Manchester, Nova York.

La *Libro de Mormon* es la publici plu temprana cual defini la comunias de la Santas de dias ultima. Jeneral, la eglesas de la comunia regarda la *Libro de Mormon* no sola como un scrive santa, ma como un arcivo istorial de la tratas par Dio con la abitores de la Americas, scriveda par profetas american de sirca 2600 aec a sirca 421 ec.

## Criticas
### Copia de otra obras
;Copia de la Biblia
La esatia de la istoria de Smith ia es multe desvalidida. La alegas par Smith ce la libro es de orijina antica ia es rejetada par la eruditas como un crea par Smith, ci ia fundi sur ideas e material de obras de la sentenio 19 en loca de tradui un rejistra antica. Eruditas razona ce no evidentias de un lingua egiptian reformida ia es trovada. La contenida en la libro ia es ance dutada. Eruditas ia indica un numero de anacrones en la testo, e no proba arceolojial no jenetical suporta la alegas de la libro sur la poplas nativa de America. La testo ia sufri multe revisas importante, cual la criticores vide como refuta de sua orjinal divin.

An si la Libro de Mormon alega es un scrivedas orijinal par la gidores nefita en America antica, lo conteni multe sitas de la edita de la sentenio 17 de la Biblia de la Re Jaime e ance mima la engles elizabetan de la sentenio 19.

La Libro de Mormon sita 25 000 paroles de la Atesta Nova (de la varia de la Biblia de la Re Jaima) e 2 000 de la Atesta Nova (de la mesma varia).

Asi on pote vide la compara de estraedas de ambos testos en engles:

;Copia de Vide de la Ivris
Otra obra cual pote es un fonte de la Libro de Mormon es *Vista de la Ivris*', publicida prima en 1823 par Ethan Smith (no relata entre ambos) un prete mas en Poultney, Vermont. La criticores razona ce la obras ave pasajes e multe temas simil. La atestor de la libro de Mormon e sua scriviste, Oliver Cowdery, e sua familia, ia atende la eglesa de Ethan Smith de novembre 1821. Ante la publica de sua libro, Ethan Smith ia defende sua vides sur la orijinas de la nativas american en sua sermones a sua congregas. En 1825, Ethan Smith ia publici un varia estendeda de sua Vista de la Ivris, la mesma anio ce Cowdery ia abandona Poultney per vade a la Stato de York Nova.

Asi on pote vide comparas de estraedas de ambos testos en engles:

;Copia de Mervelias de la natur
Alga criticores ia razona ce alga pasajes e temas de la Libro de Mormon pote es trovada en la obra *The Wonders of Nature*, par Josiah Priest, cual ia es publicida en 1825.

Asi on pote vide la compara de estraedas de ambos testos en engles: